ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση 24ωρης καθημερινής λειτουργίας,
καθώς και λειτουργίας κατά τις Κυριακές και εξαιρέσιμες ημέρες, του Τμήματος Εμπορίου και Του-
ρισμού της Διεύθυνσης Ανάπτυξης της Π.Ε. Ιωαννίνων της Περιφέρειας Ηπείρου, για το έτος 2024.
Μεταβίβαση άσκησης αρμοδιοτήτων Τουρισμού Πολιτισμού - Ακτοπλοϊκής Σύνδεσης - Συγκοινωνι-
ών, της Περιφερειακής Ενότητας Σποράδων στην
Γραββάνη Αμαλία του Γεωργίου, μέλος του Περιφερειακού Συμβουλίου Θεσσαλίας.
Καθιέρωση υπερωριακής εργασίας με αμοιβή,
κατά τις Κυριακές και εξαιρέσιμες ημέρες ή κατά τις
νυχτερινές ώρες, για το προσωπικό που υπηρετεί
στην Αυτοτελή Διεύθυνση Πολιτικής Προστασίας
Περιφέρειας Κρήτης, καθώς και στα τμήματα αυτής των Περιφερειακών Ενοτήτων για το έτος 2024.
ΑΠΟΦΑΣΕΙΣ
Αριθμ. 3643
(1)
Καθιέρωση 24ωρης καθημερινής λειτουργίας,
καθώς και λειτουργίας κατά τις Κυριακές και εξαιρέσιμες ημέρες, του Τμήματος Εμπορίου και Του-
ρισμού της Διεύθυνσης Ανάπτυξης της Π.Ε. Ιωαννίνων της Περιφέρειας Ηπείρου, για το έτος 2024.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα “ΚΛΕΙΣΘΕΝΗΣ Ι”] - Ρυθμίσεις για τον εκσυγχρονισμό του πλαισίου οργάνωσης και λειτουργίας των
ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με
την απονομή ιθαγένειας και την πολιτογράφηση - Λοιπές
διατάξεις αρμοδιότητας Υπουργείου Εσωτερικών και άλλες διατάξεις» (Α’ 133).
2. Το άρθρο 280 παρ. Ι του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
3. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107), όπως σήμερα
ισχύει.
4. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α’ 234),
όπως τροποποιήθηκε με το άρθρο 92 του ν. 4446/2016
«Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης
παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις» (Α’ 240).
5. Το άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλ-
λες διατάξεις» (Α’ 47).
6. Το άρθρο 24 του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις»
(Α’ 21).
7. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης. Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών. Λοιπές επείγουσες διατάξεις» (Α’ 136).
8. Την υπ’ αρ. 86779/2022 απόφαση του Υπουργού
Εσωτερικών «Διορισμός του Σεραφείμ Λιάπη του Γεωργίου, στη θέση του μετακλητού Γραμματέα Αποκε-
ντρωμένης Διοίκησης Ηπείρου-Δυτικής Μακεδονίας»
(Υ.Ο.Δ.Δ. 1183).
9. Την υπ’ αρ. 3394/24-01-2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Παροχή εξουσιοδότησης υπογραφής
διοικητικών πράξεων και εγγράφων “Με εντολή Γραμματέα Αποκεντρωμένης Διοίκησης Ηπείρου - Δυτικής
Μακεδονίας” στον Προϊστάμενο της Γενικής Διεύθυνσης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 489
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 489/24.01.2024
Εσωτερικής Λειτουργίας, στον Προϊστάμενο της Διεύθυνσης Διοίκησης καθώς και στους Προϊσταμένους των
Τμημάτων αυτής» (Β’ 412).
10. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
11. Την παρ. 1 του άρθρου 45 του ν. 4071/2012 «Ρυθμίσεις για την τοπική ανάπτυξη, την αυτοδιοίκηση και
την αποκεντρωμένη διοίκηση Ενσωμάτωση Οδηγίας
2009/50/ΕΚ» (Α’ 85).
12. Την παρ. 6 του άρθρου 1 του ν. 1157/1981 «Περί
κυρώσεως της από 29 Δεκεμβρίου 1980 Πράξεως Νομοθετικού Περιεχομένου του Προέδρου της Δημοκρατίας
“περί καθιερώσεως πενθημέρου εβδομάδος εργασίας των
δημοσίων εν γένει υπηρεσιών και ρυθμίσεως συναφών
θεμάτων” και τροποποιήσεως διατάξεων ταύτης» (Α’ 126).
13. Την περ. γ) της παρ. 3 του άρθρου 1 της υπό στοιχεία ΔΙΑΔΠ/Γ2γ/οικ./1692/27-06-2006 υπουργικής από-
φασης «Καθιέρωση ωρών προσέλευσης και αποχώρησης των υπαλλήλων των δημοσίων υπηρεσιών και των
Ν.Π.Δ.Δ.» (Β’ 769).
14. Την υπό στοιχεία ΔΙΑΔΠ/Γ2γ/4595/21-02-2007
υπουργική απόφαση «Μεταβίβαση στους Γενικούς
Γραμματείς Περιφερειών της αρμοδιότητας για τον καθορισμό του ωραρίου εργασίας σε 24ωρη βάση, καθώς
και κατά τις Κυριακές και εξαιρέσιμες ημέρες, των υπαλλήλων που εργάζονται στις ελεγκτικές υπηρεσίες των
Νομαρχιακών Αυτοδιοικήσεων» (B’ 293).
15. Το υπό στοιχεία ΕΜ 189/18-01-2024 έγγραφο της
Περιφέρειας Ηπείρου, με τα συνημμένα του.
16. Την υπ’ αρ. 3195/406/17-01-2024 βεβαίωση της Διεύθυνσης Οικονομικού Π.Ε. Ιωαννίνων της Περιφέρειας
Ηπείρου, περί ύπαρξης σχετικής πίστωσης στον προϋπολογισμό οικονομικού έτους 2024, αποφασίζουμε:
Εγκρίνουμε την καθιέρωση 24ωρης καθημερινής λειτουργίας, καθώς και λειτουργίας κατά τις Κυριακές και
εξαιρέσιμες ημέρες, του Τμήματος Εμπορίου και Τουρισμού της Διεύθυνσης Ανάπτυξης της Π.Ε. Ιωαννίνων
της Περιφέρειας Ηπείρου, για το έτος 2024, λόγω της
ιδιοτυπίας των συνθηκών λειτουργίας και των αυξημένων αναγκών του, (συμμετοχή των υπάλληλων σε Επι-
τροπές ή κλιμάκια ελέγχου, σύμφωνα με τις διατάξεις του
ν. 4177/2023, σε συνεργασία με τις συναρμόδιες Υπηρεσίες εκτός κανονικού ωραρίου εργασίας, έλεγχος κατα-
στημάτων και υπαίθριων αγορών που λειτουργούν μόνο
βραδινές ώρες, όπως μπαρ, κέντρα διασκέδασης, χώροι συγκέντρωσης πλήθους και συναυλίες, εκδηλώσεις
κ.λπ., διενέργεια δειγματοληψιών τροφίμων και ποτών
που αφορούν στη δημόσια υγεία, έλεγχος τήρησης των
απαιτούμενων εγγράφων διακίνησης και διάθεσης προϊόντων και φορολογικών στοιχείων, έλεγχοι που αφορούν
την εφαρμογή της υπ’ αρ. 91354/2017 υπουργικής απόφασης και επιβολή των σχετικών προστίμων, έλεγχος μέ-
τρων και σταθμών σε πρατήρια καυσίμων και εμπορικά
καταστήματα που κάνουν χρήση μετρικών κανόνων και
ζυγών, έλεγχος διακίνησης εμπορευμάτων και προϊόντων
σε απομακρυσμένες περιοχές του Νομού π.χ. διακίνηση
καυσόξυλων, υγρών καυσίμων κ.ά., έλεγχος παραγωγής
αγροτικών προϊόντων και κτηνοτροφικών εγκαταστάσεων, έλεγχος πλανόδιου εμπορίου και παραεμπορίου
από τα κλιμάκια ΚΕΛΑΥΕ και έλεγχοι μετά από πληροφορίες ή καταγγελίες, όπου κατά τη διενέργεια τους οι
αρμόδιοι υπάλληλοι έχουν καθήκοντα ειδικού ανακριτικού υπαλλήλου, σύμφωνα με τις οικείες διατάξεις),
όπως αναφέρεται στο υπό στοιχεία ΕΜ 189/18-01-2024
έγγραφο της Περιφέρειας Ηπείρου.
Από την ανωτέρω λειτουργία προκαλείται δαπάνη, η
οποία έχει προβλεφθεί στον Προϋπολογισμό της Π.Ε. Ιωαννίνων της Περιφέρειας Ηπείρου οικονομικού έτους
2024, ως εξής:
Ε.Φ. - Κ.Α.Ε.
ΠΟΣΟ
350 - 0511.01
18.000,00 €
350 - 0512.01
13.000,00 €
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 22 Ιανουαρίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Εσωτερικής Λειτουργίας
ΕΥΑΓΓΕΛΟΣ ΓΑΛΑΝΗΣ
Ι
Αριθμ. 27441
(2)
Μεταβίβαση άσκησης αρμοδιοτήτων Τουρισμού - Πολιτισμού - Ακτοπλοϊκής Σύνδεσης - Συ-
γκοινωνιών, της Περιφερειακής Ενότητας Σποράδων στην Γραββάνη Αμαλία του Γεωργίου, μέλος
του Περιφερειακού Συμβουλίου Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 3, 113, 159,181 και 186 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
όπως ισχύουν.
2. Το άρθρο 9 του Κώδικα Διοικητικής Διαδικασίας
(ν. 2690/1999, Α’ 45).
3. Την παρ. 2 του άρθρου 7 του ν. 3469/2006 «Εθνικό
Τυπογραφείο, Εφημερίς της Κυβερνήσεως και λοιπές
διατάξεις» (Α’ 131).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
5. Την υπ’ αρ. 15840/156612/4-10-2018 απόφαση του
Συντονιστή Αποκεντρωμένης Διοίκησης Θεσσαλίας Στερεάς Ελλάδας «Έγκριση της 146/2018 (ορθή επανά-
ληψη) περί ολικής τροποποίησης - επικαιροποίησης του
π.δ. 129/2010 “Οργανισμός της Περιφέρειας Θεσσαλίας” (Α’ 222), όπως τροποποιήθηκε με τις υπ’ αρ. 88844/
6-5-2021 (Β’ 2054) και 170949/23-8-2021 (Β’ 4163) αποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 489/24.01.2024
φάσεις του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας» (Β’ 4788).
6. Την υπ’ αρ. 33/2023 απόφαση του Πολυμελούς Πρωτοδικείου Λάρισας, με την οποία ανακηρύχτηκαν ο Περιφε-
ρειάρχης και οι Περιφερειακοί Σύμβουλοι της Περιφέρειας
Θεσσαλίας για την περίοδο από 1-1-2024 έως 31-12-2028.
7. Το από 27-12-2023 πρακτικό ορκωμοσίας των ανωτέρω.
8. Τον υπάρχοντα υπηρεσιακό φόρτο εργασίας και την
επιβαλλόμενη για το λόγο αυτό ανάγκη άσκησης από τον
Περιφερειάρχη ορισμένων μόνο αρμοδιοτήτων.
9. Την ανάγκη απλούστευσης των διαδικασιών για ταχύτερη διεκπεραίωση των υπηρεσιακών θεμάτων και
καλύτερη εξυπηρέτηση των πολιτών σε θέματα Τουρισμού - Πολιτισμού - Ακτοπλοϊκής Σύνδεσης - Συγκοινω-
νιών, της Περιφερειακής Ενότητας Σποράδων.
10. Το υπ’ αρ. 22503/16-1-2024 έγγραφο της Διεύθυνσης Οικονομικού της Περιφέρειας Θεσσαλίας περί
ύπαρξης πίστωσης για την αντιμισθία της Περιφερειακής
Συμβούλου Γραββάνη Αμαλίας του Γεωργίου.
11. Την υπ’ αρ. 640/2-1-2024 (Α/Α 42) απόφαση της Περιφέρειας Θεσσαλίας περί δέσμευσης πίστωσης εξακοσίων
εβδομήντα δύο χιλιάδων ευρώ (672.000,00 €), για την αντιμισθία μεταξύ άλλων και των εντεταλμένων συμβούλων για
το έτος 2024, σε βάρος του προϋπολογισμού εξόδων του
ΚΑΕ 01.073.0229.01 (Α.Δ.Α.: 6ΘΧΨ7ΛΡ-ΑΤ5), αποφασίζουμε:
Μεταβιβάζουμε στην Γραββάνη Αμαλία του Γεωργίου,
μέλος του Περιφερειακού Συμβουλίου Θεσσαλίας, την
άσκηση των αρμοδιοτήτων Τουρισμού - Πολιτισμού Ακτοπλοϊκής Σύνδεσης - Συγκοινωνιών, της Περιφερει-
ακής Ενότητας Σποράδων.
Η ισχύς της παρούσας άρχεται από της δημοσίευσής της.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 18 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 20679
(3)
Καθιέρωση υπερωριακής εργασίας με αμοιβή,
κατά τις Κυριακές και εξαιρέσιμες ημέρες ή κατά
τις νυχτερινές ώρες, για το προσωπικό που υπηρετεί στην Αυτοτελή Διεύθυνση Πολιτικής Προ-
στασίας Περιφέρειας Κρήτης, καθώς και στα τμήματα αυτής των Περιφερειακών Ενοτήτων για το
έτος 2024.
Ο ΠΕΡΙΦΕΡΕΙΑΡΧΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
2. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176), όπως τροποποιήθηκε με το άρθρο 122
του ν. 4604/2019 (Α’ 50).
3. Τον ν. 3205/2003 «Μισθολογικές ρυθμίσεις λειτουργών και υπαλλήλων του Δημοσίου, Ν.Π.Δ.Δ. και Ο.Τ.Α., μο-
νίμων στελεχών των Ενόπλων Δυνάμεων και αντιστοίχων
της Ελληνικής Αστυνομίας, του Πυροσβεστικού και Λιμενικού Σώματος και άλλες συναφείς διατάξεις» (Α’ 297).
4. Το άρθρο 29 του ν. 3528/2007 (Α’ 26).
5. Το άρθρο 29 του ν. 4483/2017 «Ρυθμίσεις για τον
εκσυγχρονισμό του θεσμικού πλαισίου οργάνωσης και
λειτουργίας των Δημοτικών Επιχειρήσεων Ύδρευσης και
Αποχέτευσης (Δ.Ε.Υ.Α.) - Ρυθμίσεις σχετικές με την οργάνωση, τη λειτουργία, τα οικονομικά και το προσωπικό
των Ο.Τ.Α.- Ευρωπαϊκοί Όμιλοι Εδαφικής Συνεργασίας Μητρώα Πολιτών και άλλες διατάξεις» (Α’ 107).
6. Την υπ’ αρ. 1218/16.2.2021 (Β’ 762) απόφαση της
Συντονίστριας της Αποκεντρωμένης Διοίκησης Κρήτης,
«Έγκριση τροποποίησης του Οργανισμού Εσωτερικής
Υπηρεσίας της Περιφέρειας Κρήτης».
7. Την υπό στοιχεία 2/31029/ΔΕΠ/6.5.2016 εγκύκλιο
του Υπουργείου Οικονομικών «Παροχή οδηγιών για
την εφαρμογή των διατάξεων του Κεφαλαίου Β’ του
ν. 4354/2015 (Α’ 176)» (ΑΔΑ: ΩΛ9ΣΗ-0ΝΜ).
8. Την υπ’ αρ. 2/1757/0026/10.1.2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
9. Την υπ’ αρ. 879/22-11-2023 απόφαση του Περιφερειάρχη Κρήτης «Καθιέρωση Λειτουργίας της Αυτοτελούς
Διεύθυνσης Πολιτικής Προστασίας Περιφέρειας Κρήτης
και των Τμημάτων Πολιτικής Προστασίας των Π. Ε. Ηρακλείου, Χανίων, Ρεθύμνου και Λασιθίου σε 24ωρη βάση,
κατά τις εργάσιμες ημέρες, τις Κυριακές και τις εξαιρέσιμες ημέρες του έτους 2024» (Β’ 7147).
10. Το γεγονός ότι η Αυτοτελής Διεύθυνση Πολιτικής
Προστασίας καθώς και τα Τμήματα των Περιφερειακών
Ενοτήτων Ηρακλείου, Λασιθίου, Ρεθύμνης και Χανίων,
λειτουργούν σε 24ωρη βάση, κατά τις εργάσιμες ημέρες του έτους, καθώς και τις Κυριακές και εξαιρέσιμες
ημέρες, λόγω της ανάγκης σχεδιασμού, ετοιμότητας και
αντιμετώπισης έκτακτων καταστάσεων πολιτικής προστασίας, καθώς και της ανάγκης ετοιμότητας για την αντι-
μετώπιση και αποκατάσταση καταστροφών στο πλαίσιο
προστασίας της ζωής, υγείας και περιουσίας των πολιτών από φυσικές, τεχνολογικές και άλλες καταστροφές,
που εμπίπτουν στις υποχρεώσεις της ως άνω Διεύθυνσης, όπως δασικές πυρκαγιές, έντονες χιονοπτώσεις σε
ολόκληρο το εθνικό και επαρχιακό δίκτυο, πλημμυρικά
φαινόμενα, σεισμικά συμβάντα, κατολισθητικά φαινόμενα, διαρροή τοξικών, χημικά συμβάντα και τεχνολογικά
ατυχήματα, διαρκή επίβλεψη με επιτόπιο έλεγχο όλων
των υποδομών πολιτικής προστασίας κ.λπ., για το έτος
2024 απαιτείται να εργάζονται υπερωριακά δέκα (10)
υπάλληλοι που υπηρετούν στα ως άνω Τμήματα.
12. Το γεγονός ότι έχουν προβλεφθεί πιστώσεις για
την πληρωμή αμοιβής υπερωριακής απασχόλησης,
κατά τις Κυριακές και εξαιρέσιμες ημέρες, ή κατά τις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 489/24.01.2024
νυχτερινές ώρες, οικονομικού έτους 2024 στον φορέα
072-00 - ΚΑΕ 0512.01 στον προϋπολογισμό i) της Ενότητας Περιφέρειας 00, ποσού 60.000,00 €, ii) της Περι-
φερειακής Ενότητας Ηρακλείου 01, ποσού 55.000,00 €,
iii) της Περιφερειακής Ενότητας Λασιθίου 04 ποσού
4.000,00 €, iv) της Περιφερειακής Ενότητας Ρεθύμνης 02 ποσού 15.000,00 € και v) της Περιφερειακής
Ενότητας Χανίων 03, ποσού 13.000,00 €, σύμφωνα με τις
υπ’ αρ. 359723/27.10.2023 και 359728/27.10.2023 βεβαιώσεις της Διεύθυνσης Οικονομικού Περιφέρειας Κρήτης
και τις υπ’ αρ. 364803/1.11.2023, 358205/26.10.2023 και
375603/7.11.2023 βεβαιώσεις των Διευθύνσεων Διοικητικού - Οικονομικού - Τμήματα Οικονομικής Διαχείρισης
των Π.Ε. Λασιθίου, Ρεθύμνης και Χανίων αντίστοιχα, αποφασίζουμε:
Εγκρίνουμε την καθιέρωση υπερωριακής εργασίας
κατά τις Κυριακές και εξαιρέσιμες ημέρες, καθώς και τις
νυχτερινές ώρες των εργάσιμων, Κυριακών και εξαιρέσιμων ημερών, με αμοιβή, για δέκα (10) υπαλλήλους που
υπηρετούν στην Αυτοτελή Διεύθυνση Πολιτικής Προστασίας Περιφέρειας Κρήτης, καθώς και στα Τμήματα
Πολιτικής Προστασίας αυτής των Περιφερειακών Ενοτήτων Ηρακλείου, Λασιθίου, Ρεθύμνης και Χανίων, για
το οικονομικό έτος 2024.
Θα εκδοθεί απόφαση συγκρότησης συνεργείου υπερωριακής εργασίας, στην οποία θα αναφέρονται ονομα-
στικά οι συμμετέχοντες υπάλληλοι, το χρονικό διάστημα
και οι ώρες απασχόλησής τους.
Οι ώρες νυχτερινής υπερωριακής εργασίας, καθώς και
εργασίας κατά τις Κυριακές και εξαιρέσιμες ημέρες για
κάθε υπάλληλο, ανά εξάμηνο, έχουν ως ακολούθως:
1. Νυχτερινή υπερωριακή εργασία, μέχρι 96 ώρες.
2. Εργασία τις Κυριακές και εξαιρέσιμες ημέρες, μέχρι
96 ώρες.
Για την υλοποίηση της παρούσας απόφασης έχουν
προβλεφθεί πιστώσεις για την πληρωμή αμοιβής υπερωριακής απασχόλησης, κατά τις Κυριακές και εξαιρέσιμες
ημέρες, ή κατά τις νυχτερινές ώρες, οικονομικού έτους
2024 στον φορέα 072-00 - ΚΑΕ 0512.01 στον προϋπολογισμό i) της Ενότητας Περιφέρειας 00, ποσού 60.000,00 €,
ii) της Περιφερειακής Ενότητας Ηρακλείου 01, ποσού
55.000,00 €, iii) της Περιφερειακής Ενότητας Λασιθίου
04 ποσού 4.000,00 €, iv) της Περιφερειακής Ενότητας
Ρεθύμνης 02 ποσού 15.000,00 € και v) της Περιφερειακής
Ενότητας Χανίων 03, ποσού 13.000,00 €.
Η παρούσα ισχύει αναδρομικά από 1.1.2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 18 Ιανουαρίου 2024
Ο Περιφερειάρχης
ΣΤΑΥΡΟΣ ΑΡΝΑΟΥΤΑΚΗΣ

[Source: 20240200489.pdf | Tokens: 14930]